ΓΡΑΠΤΗ ΕΡΩΤΗΣΗ E-1392/02

υποβολή: Glenys Kinnock (PSE) προς την Επιτροπή

(15 Μαΐου 2002)

Θέμα: Σουδάν

Τι πρόοδος σημειώνεται σε όρους επανάληψης των κανονικών σχέσεων μεταξύ της ΕΕ και του Σουδάν· Υπάρχει καμιά διακριτή πρόοδος στον αρξάμενο πολιτικό διάλογο με τη Σουδανική Κυβέρνηση·

Απάντηση του κ. Nielson εξ ονόματος της Επιτροπής

(25 Ιουνίου 2002)

Θετικές είναι οι εξελίξεις προς τη σταδιακή ομαλοποίηση των σχέσεων μεταξύ του Σουδάν και της Ένωσης. Από την πλευρά της Επιτροπής, οι τρεις δεσμεύσεις για το 2002 που συμφωνήθηκαν κατά την αποστολή της Τρόικας της ΕΕ το Δεκέμβριο του 2001.

Εφαρμόστηκαν ως εξής:

- η μονάδα διαχείρισης για το πρόγραμμα πρόσθετης ανθρωπιστικής βοήθειας συστάθηκε πριν από τα τέλη Ιανουαρίου 2002·

- η επιστολή κοινοποίησης από το μέλος της Επιτροπής, αρμόδιο για την ανάπτυξη και την ανθρωπιστική βοήθεια, όσον αφορά τη χορήγηση στο πλαίσιο του 9ου Ευρωπαϊκού Ταμείου Ανάπτυξης (ΕΤΑ) παραδόθηκε στον Πρόεδρο του Σουδάν στις 29 Ιανουαρίου 2002, πριν από την ημερομηνία που είχε συμφωνηθεί με την κυβέρνηση του Σουδάν·

- οι συνομιλίες για την προετοιμασία του εγγράφου στρατηγικής χώρας με την κυβέρνηση, το Λαϊκό Απελευθερωτικό Κίνημα / Στρατό του Σουδάν και τους μη κρατικούς φορείς του Σουδάν (Βορρά και Νότου) άρχισαν το Φεβρουάριο του 2002 και προχωρούν προς πιθανή συμφωνία μέχρι τα τέλη του 2002.

Όσον αφορά τη δέσμευση της Ένωσης για συμβάσειςψηλού επιπέδου, το προαναφερόμενο μέλος της Επιτροπής εδέχθη τον κ. Mutrif Siddiq από το Υπουργείο Εξωτερικών, σημείο επαφής για τον πολιτικό διάλογο Ένωσης-Σουδάν στο Χαρτούμ. Το γεγονός αυτόπήρξε ευκαιρία για ανταλλαγή απόψεων σχετικά με την πρόοδο του διαλόγου Ένωσης-Σουδάν.

Η Γενική Διεύθυνση Ανάπτυξης εδέχθη για πρώτη φορά από την αναστολή της συνεργασίας το Σουδανό Υπουργό Οικονομικών για να συζητήσει την πορεία της κατάρτισης του εγγράφου στρατηγικής χώρας και την οικονομική κατάσταση της χώρας.

Η Επιτροπή αξιολογεί θετικά τις πρώτες αυτές ενέργειες για την ανανέωση του διαλόγου σε θέματα πολιτικής με την κυβέρνηση και το Λαϊκό Απελευθερωτικό Στρατό και την κοινωνία των πολιτών.

Η Επιτροπήπενθυμίζει ότι η σταδιακή ομαλοποίηση των σχέσεων προϋποθέτει την πρόοδο του πολιτικού διαλόγου. Δεδομένου ότι έχουν παρέλθει μόνο πέντε μήνες από την αποστολή της Τρόικας της ΕΕ, η Ένωση δεν έχει ακόμη αξιολογήσει το σύνολο της διαδικασίας.

Ωστόσο, από την πλευρά της Επιτροπής, μπορούν ναπογραμμισθούν ορισμένες θετικές εξελίξεις:

- οι μηνιαίες συναντήσεις στο πλαίσιο του διαλόγου μεταξύ της κυβέρνησης και της Ένωσης πραγματοποιούνται ομαλά, γεγονός που συμβάλλει στην καλύτερη ανταλλαγή απόψεων επί των διαφόρων δεσμεύσεων του διαλόγου·

- η κατάπαυση του πυρός στα όρη Νούμπα και όλα τα συνοδευτικά μέτρα, ιδίως το διεθνές σύστημα παρακολούθησης, αποτελεί ένα πρώτο εύθραυστο βήμα προς την κατεύθυνση μιας ενδεχόμενης πλήρους κατάπαυσης του πυρός και την ειρηνευτική διαδικασία·

- η συμφωνία πουπεγράφη από τα δύο μέρη το Μάρτιο του 2002 για την προστασία του άμαχου πληθυσμού και των μη στρατιωτικών εγκαταστάσεων από τις στρατιωτικές επιθέσεις·

- Το έργο της πρώτης διεθνούς επιτροπής που ερευνά περιπτώσεις δουλείας και απαγωγών και τα συμπεράσματά της αποτελούν σημαντικότατη πρόοδο σ' αυτόν τον τομέα του διαλόγου·

- τέλος, αν και δεν έχειπογράψει το τελικό έγγραφο για τις Task Force, η κυβέρνηση δεν έχει κλείσει όλες τις πόρτες στην ειρηνευτική διαδικασία που δρομολογείται από τη Διακρατική Αρχή για την Ανάπτυξη (IGAD) καιπάρχουν ελπίδες για επανέναρξη των συνομιλιών κατά τα μέσα Ιουνίου 2002.